Diari Oficial de la Generalitat Valenciana


Sumari del DOGV 4360, del 18-10-2002 (2002/11354)

DECRET 173/2002, de 15 d'octubre, del Govern Valencià, pel qual es modifica el Decret 41/2001, de 27 de febrer, pel qual s'aprovà el Reglament d'Organització i del Règim Jurídic del Servici Valencià d'Ocupació i Formació (SERVEF).
--------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2002/10/15/173/dof/vci/html**

### Dades del document

Número de DOGV
:   4360

Data del DOGV
:   18-10-2002

Secció del DOGV
:   I. DISPOSICIONS GENERALS

Número del document
:   2002/11554


Data del document
:   15-10-2002

Organisme emissor
:   Conselleria d'Economia, Hisenda i Ocupació

Tipus de document
:   Decret

Anàlisi jurídica

 Descriptors 

:   * Servici Valencià d'Ocupació i Formació
    * reglament intern
    * oficina d'ocupació
    * creació d'ocupació
    * administració regional
    * legislació

DECRET 173/2002, de 15 d'octubre, del Govern Valencià, pel qual es modifica el Decret 41/2001, de 27 de febrer, pel qual s'aprovà el Reglament d'Organització i del Règim Jurídic del Servici Valencià d'Ocupació i Formació (SERVEF). [2002/X11309]
  
A fi d'adaptar el Reglament d'Organització i del Règim Jurídic del SERVEF a les modificacions introduïdes pels articles 39 i 40 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, pels quals es dóna nova redacció a l'article 2.1.d) i s'afegix un nou apartat a l'article 8.1, respectivament, de la Llei 3/2000, de 17 d'abril, de creació del Servici Valencià d'Ocupació i Formació, es fa necessària la modificació del Decret 41/2001, de 27 de febrer, pel qual s'aprovà el Reglament d'Organització i del Règim Jurídic del SERVEF.
  
En conseqüència, a proposta del conseller d'Economia, Hisenda i Ocupació, conforme amb el dictamen del Consell Jurídic Consultiu de la Comunitat Valenciana, i després de la deliberació del Govern Valencià, en la reunió del dia 15 d'octubre de 2002,
  
DECRETE
  
Article 1
  
1. Es modifica l'incís b) de l'apartat 2 de l'article 2 (competències), quant a les potestats en l'àmbit d'inserció laboral, del Reglament d'Organització i del Règim Jurídic del SERVEF, aprovat pel Decret 41/2001, de 27 de febrer, amb la redacció següent:
  
«b) Es complementarà el sistema públic d'intermediació i orientació laboral amb els centres associats mitjançant la prèvia homologació, tot garantint-ne l'accessibilitat i la transparència del règim de col·laboració».
  
2. Es modifiquen els incisos c) i f) de l'apartat 2 de l'article 2 (competències), quant a les potestats en l'àmbit de formació professional, del Reglament d'Organització i del Règim Jurídic del SERVEF, aprovat pel Decret 41/2001, de 27 de febrer, amb la següent redacció:
  
«c) Gestionar la formació professional dels centres propis i impulsar la conversió d'estos en centres integrats d'ocupació i formació; planificar, coordinar i controlar les accions formatives dels centres col·laboradors».
  
«f) Verificar l'homologació dels centres col·laboradors i supervisar-ne i controlar-ne el funcionament».
  
Article 2
  
Es modifica l'apartat e) de l'article 3 (funcions) del Reglament d'Organització i del Règim Jurídic del SERVEF, aprovat pel Decret 41/2001, de 27 de febrer, la redacció del qual queda com seguix:
  
«e) Elaboració, execució i liquidació del pressupost de gastos i ingressos de l'organisme autònom, inclosa la gestió i l'administració dels seus recursos financers».
  
Article 3
  
Es modifiquen els apartats 1, 3, 4, 5 i 6 de l'article 7 (centres col·laboradors i associats) del Reglament d'Organització i del Règim Jurídic del SERVEF, aprovat pel Decret 41/2001, de 27 de febrer, que queden redactats com seguix:
  
«1. Els centres col·laboradors i associats són ens de naturalesa pública o privada, constituïts legalment de qualsevol forma, que presten un servici de suport i complementari en qualsevol de les àrees competencials del SERVEF de manera contínua, sota la supervisió i el control de la Direcció del SERVEF, sense integrar l'estructura organitzativa del Servici Valencià d'Ocupació i Formació. En tot cas, els centres associats que presten els seus servicis en l'àmbit de la intermediació i l'orientació laboral seran d'entitats sense ànim de lucre».
  
«3. L'homologació tant dels centres col·laboradors com dels associats s'adoptarà per resolució del director del SERVEF, previ informe del Consell de Direcció. Per al cas dels centres associats i en l'àmbit de la intermediació i orientació laboral, l'homologació es formalitzarà mitjançant un conveni de col·laboració de caràcter específic i amb una vigència que podrà ser plurianual, de conformitat amb el que disposa el text refós de la Llei d'Hisenda Pública de la Generalitat Valenciana».
  
«4. El règim jurídic dels centres col·laboradors i associats serà el següent:
  
4.1. Quant als requisits de creació, procediment i homologació dels centres col·laboradors, hi valdrà el que diga l'orde corresponent i la resta de normativa que hi siguen d'aplicació.
  
4.2. La creació, l'homologació i els requisits, les compensacions, el règim de funcionament i la supervisió de cada centre associat en matèria d'intermediació s'establirà mitjançant resolució del director del SERVEF, previ informe del Consell de Direcció, i de conformitat amb l'orde corresponent, sempre que es justifiquen i complisquen algun dels següents criteris d'orde bàsic:
  
a) De cobertura territorial, atenent les necessitats d'estendre determinats servicis a alguna part del territori autonòmic.
  
b) D'especialització de les accions a determinats col·lectius i sectors productius.
  
c) D'actuació coordinada i integrada en matèria d'orientació i intermediació laboral, en els tres subsistemes de formació professional realitzats per entitats de caràcter no lucratiu que acrediten experiències o coneixements del mercat de treball valencià».
  
«5. Així mateix, es podrà autoritzar el funcionament i l'homologació d'aquells centres associats en matèria d'intermediació que complisquen les finalitats d'interés general que té encomanades el SERVEF, de conformitat amb l'orde que regule el funcionament i l'homologació dels centres associats, mitjançant resolució del director del SERVEF i previ informe favorable del Consell de Direcció».
  
«6. El SERVEF potenciarà la col·laboració amb els agents econòmics i socials més representatius mitjançant fórmules de col·laboració en totes les àrees d'actuació de l'entitat, a través d'aquelles entitats de dret privat o públiques que aporten una experiència en l'àmbit d'actuació del SERVEF i que garantisquen la participació dels citats agents. Preferentment es col·laborarà amb aquelles entitats sense ànim de lucre en què actualment participen tots els agents econòmics i socials més representatius i la Generalitat Valenciana mateix, sempre que se sotmeten a un expedient d'homologació com a centre associat del SERVEF, en matèria d'intermediació, d'acord amb els presents criteris i la resta de disposicions de caràcter general, que regulen el procediment, el termini i els requisits de l'homologació de centres associats».
  
Article 4
  
Es modifica el text dels apartats g), j) i k) de l'article 13 (El director/a) del Reglament d'Organització i del Règim Jurídic del SERVEF, aprovat pel Decret 41/2001, de 27 de febrer, i resulta la següent redacció:
  
«g) Atorgar per resolució l'homologació dels centres col·laboradors i associats per a la prestació de servicis de suport a les competències del SERVEF, previ informe del Consell de Direcció, així com la competència sobre els expedients de resolució, extinció o sanció de les activitats dels citats centres».
  
«j) Aprovar els gastos propis de l'organisme dins dels límits legals i pressupostaris, autoritzar el seu compromís i liquidació, així com la disposició de gastos i l'ordenació dels pagaments».
  
«k) Aprovar els actes de contractació, tant administrativa com privada, necessaris per al funcionament del SERVEF, inclosos els que pertoquen a adquisicions, arrendaments i acceptacions de cessions de béns immobles sempre que el seu ús es destine exclusivament als fins previstos en la llei de creació del SERVEF».
  
Article 5
  
S'introduix un nou apartat en l'article 13 (El director/a) del Reglament d'Organització i del Règim Jurídic del SERVEF, aprovat pel Decret 41/2001, de 27 de febrer, a fi de regular-ne el règim de substitució del director/a, dividint-se per a això en dos apartats este article, i creant-se l'apartat 2 amb la següent redacció:
  
«2. En cas d'absència, vacant o malaltia, el director/a del Servici Valencià d'Ocupació i Formació (SERVEF) serà substituït en les seues funcions pels òrgans del nivell directiu i administratiu mencionats en l'article 14 d'este reglament, i en l'orde establit en el citat precepte, llevat que el director del SERVEF decidisca explícitament en un altre sentit».
  
Article 6
  
Es modifica l'article 14 del Reglament d'Organització i del Règim Jurídic del SERVEF, aprovat pel Decret 41/2001, de 27 de febrer, en els termes següents:
  
«1. Al capdavant de la Direcció del SERVEF estarà el director/a, de qui dependrà directament un gabinet tècnic amb rang de direcció d'àrea, encarregat d'assistir tècnicament el director/a i de la preparació d'estudis i estadístiques, la coordinació i el seguiment dels programes i de les relacions del SERVEF amb la Unitat Gestora del Fons Social Europeu de la Generalitat Valenciana, i amb el servici públic d'ocupació estatal; igualment, el seguiment i l'atenció dels assumptes parlamentaris que facen referència al SERVEF.
  
2. Depenen directament del director/a del SERVEF els següents servicis centrals:
  
- Unitats directives:
  
- La Direcció General d'Inserció Laboral
  
- La Direcció General de Formació i Qualificació Professional
  
- Unitats administratives
  
- L'Àrea de Gestió i Organització
  
- L'Àrea de Foment d'Ocupació
  
- L'Àrea de Planificació i Avaluació de Centres».
  
Article 7
  
Es modifica la redacció de l'article 18 (Àrea de Gestió i Organització) del Reglament Orgànic i del Règim Jurídic del SERVEF, aprovat pel Decret 41/2001, de 27 de febrer, d'acord amb el següent text:
  
1. S'adapta la denominació dels servicis a la nova realitat funcional, i queda estructurat del següent mode:
  
«- Servici de Contractació i Gestió Administrativa
  
- Servici de Gestió de Personal i Nòmines
  
- Servici de Programació i Gestió Econòmica i Financera
  
- Servici d'Informàtica
  
- Servici d'Organització i Informació
  
- Servici de Projectes d'Arquitectura».
  
2. Es dóna nova redacció a les funcions del Servici de Contractació i Gestió Administrativa, el contingut de les quals és el següent:
  
«1. Servici de Contractació i Gestió Administrativa, el qual exercirà les següents funcions:
  
a) Tramitació i seguiment de l'execució dels expedients de contractació de l'àmbit d'actuació del SERVEF.
  
b) Control i coordinació dels convenis de col·laboració i de les ordes reguladores d'ajudes del SERVEF.
  
c) Gestió patrimonial i inventari dels béns mobles i immobles d'este organisme autònom.
  
d) Coordinació dels servicis de traducció-correcció i publicació en el DOGV de les disposicions que així ho requerisquen.
  
e) Gestió dels assumptes generals: règim interior, manteniment d'instal·lacions i semblants.
  
f) Gestió i control econòmic del gasto corrent i d'inversió de naturalesa horitzontal i compartida relatiu a les distintes unitats ubicades en els servicis centrals i en les direccions territorials del SERVEF.
  
g) Coordinació de les unitats de registre de documents del SERVEF i gestió del Registre General.
  
h) Gestió i conservació de l'arxiu general del Servici Valencià d'Ocupació i Forma-ció».
  
3. S'afegixen tres nous subapartats a l'apartat 2, que passa a titular-se «Servici de Gestió de Personal i Nòmines»:
  
«h) Administració i càlcul de la nòmina del personal del SERVEF.
  
i) Gestió, control i proposta de pagament de les assegurances socials, MUFACE i drets passius i la resta de retencions salarials, així com el seguiment dels processos d'incapacitat temporal.
  
j) Tramitació dels expedients de reintegrament i de compensació de deutes per errors materials en la nòmina del personal».
  
4. S'afegix un nou subapartat a l'apartat 3, la nova denominació del qual és «Servici de Programació i Gestió Econòmica i Financera»:
  
«f) Gestionar i administrar els recursos financers de l'organisme tant per operacions pressupostàries com extrapressupostàries, tot assegurant l'ingrés dels seus drets i el pagament de les seues obligacions».
  
Article 8
  
Es modifica l'article 19 (Àrea de Promoció d'Ocupació i Economia Social) del Reglament d'Organització i del Règim Jurídic del SERVEF, aprovat pel Decret 41/2001, de 27 de febrer, que queda redactat com seguix:
  
«Article 19. Àrea de Foment d'Ocupació
  
L'Àrea de Foment d'Ocupació, sota la dependència del director/a, gestionarà l'actuació del SERVEF en matèria d'ocupació i desenrotllarà la col·laboració amb l'administració de l'Estat en aquella i l'execució dels programes destinats a la creació d'ocupació en les seues diverses modalitats. Així mateix, coordinarà tècnicament i funcionalment les actuacions dels servicis territorials en les matèries de la seua competència.
  
L'Àrea de Foment d'Ocupació s'estructura en les següents unitats:
  
- Servici de Foment d'Ocupació Estable i Integració Laboral del Discapacitat
  
- Servici de Programes d'Ocupació d'Interés Social i Emprenedors.
  
1. El Servici de Foment d'Ocupació Estable i Integració Laboral del Discapacitat, al qual s'assignen les funcions relacionades amb les següents matèries:
  
a) Promoure i executar els programes de foment d'ocupació estable i altres mesures de suport a la creació d'ocupació estable.
  
b) Promoure i executar els programes de foment d'ocupació adreçats a les persones amb discapacitat.
  
c) Promoure i executar els programes d'ajudes destinades a guarderies infantils laborals.
  
d) Qualificació i registre dels centres especials d'ocupació.
  
e) Estudi, promoció i execució de nous programes i iniciatives derivades de les diverses polítiques actives adreçades a la creació de llocs de treball i estabilitat en l'ocupació.
  
f) Elaboració d'informes d'execució i estadístiques per a anàlisi qualitativa i quantitativa de la gestió dels programes d'ajudes de la seua competència i informes de control pressupostari de la despesa.
  
2. El Servici de Programes d'Ocupació d'Interés Social i Emprenedors, al qual s'assignen les funcions relacionades amb les següents matèries:
  
a) Promoure i executar els programes de foment d'ocupació pública d'interés social.
  
b) Promoure i executar els programes de foment del desenrotllament local.
  
c) Promoure i executar els programes de foment d'ocupació adreçat a emprenedors.
  
d) Qualificació i registre de les empreses de I + E (Iniciativa Local + Ocupació).
  
e) Estudi, promoció i execució de nous programes i iniciatives derivats de les diverses polítiques actives de promoció de l'ocupació mitjançant fórmules d'autoocupació i col·laboració amb entitats locals.
  
f) Elaboració d'informes d'execució i estadístiques per a anàlisi qualitativa i quantitativa de la gestió dels programes d'ajudes de la seua competència i informes de control pressupostari de la despesa».
  
Article 9
  
Es dóna nova redacció a l'article 20 (Àrea de Planificació i Avaluació de Centres) del Reglament d'Organització i del Règim Jurídic del SERVEF, aprovat pel Decret 41/2001, de 27 de febrer, que queda redactat com seguix:
  
«Article 20. Àrea de Planificació i Avaluació de Centres
  
L'Àrea de Planificació i Avaluació de Centres, sota la dependència del director/a, serà l'encarregada, en col·laboració i coordinació amb les direccions generals i territorials, de la supervisió, coordinació, control i avaluació de la gestió dels centres i programes.
  
De l'Àrea de Planificació i Avaluació de Centres en dependran les següents unitats:
  
- Servici d'Homologació i Avaluació de Centres de Formació
  
- Servici d'Homologació i Avaluació de Centres d'Intermediació.
  
1. Servici d'Homologació i Avaluació de Centres de Formació, que realitzarà les següents funcions:
  
a) Tramitació dels expedients d'homologació dels centres col·laboradors del SERVEF en l'àmbit de la formació, així com els de sanció, extinció o resolució de l'activitat d'aquells.
  
b) Inspecció i supervisió de l'activitat dels centres propis i col·laboradors en l'àmbit de la formació.
  
c) Estudi, avaluació i control de la gestió dels programes d'actuació del SERVEF als centres col·laboradors per a la formació.
  
d) Proposta de mesures tècniques, informàtiques i normatives en matèria de centres de formació i programes de l'àrea de la seua actuació.
  
2. Servici d'Homologació i Avaluació de Centres d'Intermediació, al qual corresponen les funcions següents:
  
a) Tramitació dels expedients d'homologació dels centres associats del SERVEF en l'àmbit de la intermediació laboral, així com els de sanció, extinció o resolució de l'activitat d'aquells.
  
b) Inspecció i supervisió de l'activitat dels centres propis i associats en l'àmbit de la intermediació.
  
c) Estudi, avaluació i control de la gestió dels programes d'actuació del SERVEF als centres associats per a la intermediació.
  
d) Proposta de mesures tècniques, informàtiques i normatives en matèria de centres per a la intermediació laboral i programes de l'àrea de la seua actuació».
  
Article 10
  
Es dóna nova redacció a l'apartat 2 de l'article 22 (direccions territorials) del Reglament d'Organització i del Règim Jurídic del SERVEF, aprovat pel Decret 41/2001, de 27 de febrer, que queda redactat com seguix:
  
«2. Al Servici Territorial de Foment li correspondrà l'exercici de les funcions relatives a la gestió administrativa dels programes de foment d'ocupació.»
  
Article 11
  
Es dóna nova redacció a l'article 27 del Reglament d'Organització i del Règim Jurídic del SERVEF, aprovat pel Decret 41/2001, de 27 de febrer, que queda com seguix:
  
«Article 27. Funció interventora
  
Al SERVEF se li adscriurà una intervenció delegada que exercirà les funcions d'intervenció, control i fiscalització dels seus gastos i ingressos, així com la intervenció formal de l'ordenació de pagaments i la intervenció material d'estos, tot això d'acord amb les directrius i normes de la Intervenció General de la Generalitat Valenciana».
  
Disposició addicional
  
1. Les referències fetes a l'Àrea de Foment d'Ocupació i Economia Social s'entendran fetes a l'Àrea de Foment d'Ocupació, en el marc de les competències establides per este decret.
  
2. Qualssevol referències fetes al Servici de Foment d'Ocupació i al Servici d'Economia Social i Autoocupació han d'entendre's adreçades al Servici de Foment de l'Ocupació Estable i Integració Laboral del Discapacitat i al Servici de Programes d'Ocupació d'Interés Social i Emprenedors, respectivament, dins de les competències establides en l'article 8 d'este decret.
  
Disposició derogatòria
  
Queden derogades les disposicions d'igual o inferior rang que s'oposen o contravinguen el que disposa el present decret.
  
Disposició final
  
Este decret entrarà en vigor el sendemà de la publicació en el Diari Oficial de la Generalitat Valenciana.
  
València, 15 d'octubre de 2002
  
El president de la Generalitat Valenciana,
  
JOSÉ LUIS OLIVAS MARTÍNEZ
  
El conseller d'Economia, Hisenda i Ocupació,


Còpia Permalink ELI